Il-Pulizija Svediża qalet li xi ħadd ta n-nar apposta lil moskea fil-belt ta’ Eskilstuna u darab ħames persuni. Il-midruba ttieħdu l-isptar għall-kura. Filmati juru duħħan u fjammi ħerġin mit-twieqi qabel marru fuq il-post il-pumpiera u tfew in-nirien. Dan l-inċident seħħ hekk kif fil-pajjiż għaddej dibattitu jaħraq dwar l-imigrazzjoni. Il-lemin estrem irid jaqta’ l-ammont ta’ persuni li jfittxu kenn fl-Isvezja b’90 fil-mija filwaqt li partiti oħra għandhom l-intenzjoni li jipreservaw il-politika liberali tal-pajjiż. F’Eskilstuna hemm popolazzjoni kbira ta’ immigranti u kien il-post fejn aktar kmieni din is-sena żviluppaw tensjonijiet li nvolvew gruppi neo-Nażżisti li jopponu l-politika Svediża dwar l-immigrazzjoni.